Daily View – P.M. – บล.กสิกรไทย
Tactical Move เดินเกมกลยุทธ์บ่าย สรุปภาวะตลาดเช้า SET I …
21 พ.ค. 2561

Tactical Move
เดินเกมกลยุทธ์บ่าย
สรุปภาวะตลาดเช้า
SET Index ปรับเพิ่มขึ้น 10.58 จุด (0.6%) ปิดภาคเช้าที่ 1,764.75 จุด ด้วยมูลค่าการซื้อขาย 23,571.18 ล้านบาท
Most Positive Impact: PTTEP (+1.58 จุด), KBANK (+0.95 จุด), PTT (+0.71 จุด)
Most Negative Impact: U (-0.56 จุด), BDMS (-0.39 จุด), MAKRO (-0.36 จุด)
แนวโน้มตลาดบ่าย
SET Index ในช่วงเช้าปิดที่ 1,764.75 จุด โดยหลักๆมี 2 กลุ่มที่ช่วยดันตลาด คือ กลุ่มปตท (PTTEP PTT PTTGC) และกลุ่มธนาคารพาณิชย์ (KBANK KTB BBL SCB) ที่มีผลต่อตลาดถึง 2.74 และ 2.73 จุด โดยภาคเช้าที่ปรับเพิ่มเป็นไปตามตลาดภูมิภาคที่ได้คลายกังวลเรื่องสงครามการค้าระหว่างจีนและสหรัฐ
เมื่อวานมีการรายงานข่าวจากสำนักข่าว New York Times ว่าจีนและสหรัฐจะสงบศึกสงครามการค้า ทั้งนี้เป็นไปตามที่ตลาดคาดไว้ถึงแม้ว่าต่างฝ่ายต่างไม่ยอมกันในการเจรจายกแรกๆ โดยผลสรุปแล้วจีนได้ยื่นข้อเสนอเพิ่มการซื้อสินค้า (โดยเฉพาะสินค้าเกษตรและพลังงาน) และบริการจากสหรัฐเพื่อช่วยลดขาดดุลการค้าของสหรัฐ แต่ยังไม่สรุปตัวเลขที่แน่นอน และจีนก็ได้ยื่นข้อเสนอที่จะพิจารณาแก้ไขกฏหมายสิทธิบัตร ส่วนฝั่งสหรัฐจะยอมยกเลิกภาษีนำเข้าสินค้าจีนมูลค่า 5 หมื่นล้านเหรียญสหรัฐ
เช้านี้มีตัวเลข GDP ประเทศไทยไตรมาส 1/2561 ออกมาดีเกินคาดที่ 4.8% และสูงสุดในรอบ 5 ที่ผ่านมา (ตลาดคาดที่ 4% และ KS คาดที่ 4.2%) แบ่งเป็นสินค้าคงคลัง 3.1% (ประกอบด้วยสินค้าเกษตร สินค้าในอุตสหกรรมยานยนต์ และพลาสติก) และอุปสงค์ขั้นสุดท้าย 1.7% (หลักๆมาจากการส่งออก 2.6% และการท่องเที่ยว 1.9%)
การบริโภคภาคเอกชนเติบโตขึ้น 3.6% YoY มีแรงสนับสนุนจากการบริโภคสินค้าคงทนและบริการที่โต 9.4% และ 4.9% YoY ในขณะที่การบริโภคสินค้าไม่คงทนและสินค้ากึ่งคงทนโตที่ระดับ 2.0% YoY และ 2.4% YoY
การลงทุนภาครัฐเติบโตขึ้น 4% YoY นับเป็นการเติบโตครั้งแรกตั้งแต่ไตรมาส 2/2560 เกิดจากการซื้ออุปกรณ์เป็นหลัก แต่ในส่วนงานก่อสร้างไม่ได้เปลี่ยนแปลงมาก
ส่วนตัวเลขเศรษฐกิจอื่นๆที่ต้องติดตาม เช่น ตัวเลขการค้า นำเข้า ส่งออก คาดว่าจะรายงานพรุ่งนี้ โดยมองว่าน่าจะออกมาค่อนข้างดีตามการปรับเพิ่มขึ้นของ GDP และจะเป็นปัจจัยบวกให้กับตลาดหุ้นบ้านเราในสัปดาห์นี้
หุ้นแนะนำ ADVANC STEC LH